《潘景升自鄂至郢入樠山社会又从臞僧学禅迫岁乃欲为嵩少之游赋诗以留之》
明代·游朴

汉上过逢眼倍青，沉冥湖海梦初醒。兰台有客和春雪，金马何人识岁星。

曾共渡芦谈舍筏，肯因吹桂叹漂萍。樠山柏叶芳新发，少室花期好暂停。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。